ΑΘΗΝΑ 2/11/2017

ΑΡ. ΠΡΩΤ.: 3811

**ΔΕΛΤΙΟ ΤΥΠΟΥ**

**ΨΕΜΑΤΑ ΤΟΥ ΔΙΟΙΚΗΤΗ ΓΙΑ ΤΗΝ ΑΙΜΑΤΟΛΟΓΙΚΗ ΚΛΙΝΙΚΗ ΤΟΥ ΠΑΝΕΠΙΣΤΗΜΙΑΚΟΥ ΝΟΣΟΚΟΜΕΙΟΥ ΙΩΑΝΝΙΝΩΝ**

**Σας κοινοποιούμε Αναφορά των γιατρών της Αιματολογικής 4 Αυγούστου 2017**

**Καταλήγουν λένε ασθενείς από Λοιμώξεις.**

Ο Διοικητής του Πανεπιστημιακού Νοσοκομείου Ιωαννίνων βιάστηκε να διαψεύσει την ΠΟΕΔΗΝ για τα χάλια της Αιματολογικής Κλινικής.

Διέψευσε την υπερκάλυψη της κλινικής και γράφει στην ανακοίνωσή του ότι η ΠΟΕΔΗΝ μιλάει με στοιχεία του έτους 2007 και 2015.

Σας κοινοποιούμε αναφορά των Ιατρών της Αιματολογικής Κλινικής προς τον Διοικητή που περιγράφουν τους κινδύνους.

**Η Αναφορά έγινε 4 Αυγούστου 2017 και χαρακτηρίστηκε προς όλες τις υπηρεσίες του Νοσοκομείου**. Περιγράφει την υπερκάλυψη των διαθέσιμων κλινών τα τελευταία 5 έτη. **Την απαγόρευση νοσηλείας ουδετεροπενικών ασθενών σε ράντζα και τον κίνδυνο που αντιμετωπίζουν οι ασθενείς να προσβληθούν με λοιμώξεις, εξαιτίας των συνθηκών νοσηλείας. Η Αναφορά επισημαίνει τα στοιχεία του Τμήματος Ενδονοσοκομειακών Λοιμώξεων που επιβεβαιώνουν ότι πολλοί ασθενείς της κλινικής καταλήγουν λόγω λοίμωξη μετά από μακροχρόνιες και κοστοβόρες νοσηλείες.**

Μάλιστα στην Αναφορά προτείνονται τρόποι επίλυσης του προβλήματος. **Ο Διοικητής αδράνησε.** Περιμένουμε τον Αναπληρωτή Υπουργό Υγείας να τον συγχαρεί. **Και βέβαια για άλλη μια φορά θα δούμε μεσονύκτιες υβριστικές αναρτήσεις στα Μέσα Κοινωνικής Δικτύωσης κατά της ΠΟΕΔΗΝ.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ